मॉनसून सत्र से पहले संसद की सुरक्षा कड़ी की गई, 25 जुलाई को नए राष्ट्रपति लेंगे शपथ  
संसद की सुरक्षा व्यवस्था का जायजा लिया गया
25 जुलाई को राष्ट्रपति चुनाव
इसी सत्र के दौरान उपराष्ट्रपति का चुनाव भी
प्लास्टिक विस्फोटकों की तलाश के लिए संसद भवन में तैनात डॉग स्कवाड को खासतौर से प्रशिक्षित किया गया है. सूत्रों के अनुसार-संसद भवन में संसद सुरक्षा बल की अपनी डॉग स्कवाड के अलावा दिल्ली पुलिस और एसपीजी की भी डॉग स्कवाड होती है. ये प्रशिक्षित डॉग सूंघकर विस्फोटक का पता लगा सकते हैं. इसके लिए संसद के मुख्य भवन पर लगी एक्सरे मशीन में कोई संदिग्ध पावडर जैसी वस्तु मिलने पर उन्हें अलग कर उनका वहीं पर परीक्षण करने का इंतजाम भी किया गया है. सूत्रों के अनुसार संसद भवन की सुरक्षा पर खासतौर से ध्यान दिया गया है. वहां पर ड्रोन से हमले होने की आशंका को नाकाम करने का इंतजाम भी किया गया है.